કેન્દ્ર સરકારે બહાર પાડેલ એક અહેવાલમાં આ ચિંતાજનક સ્થિતિ સામે આવી છે. ગુજરાતમાં સૌથી ખરાબ હાલતમાં સાબરમતી નહીનું નામ મોખરે છે. તેટલુ જ નહી આ ઉપરાંત નર્મદા નદીની પણ કઇક એવી સ્થિતિ નજરે ચડી છે. જો કે આ અંગે કેન્દ્ર સરકારે ખાસ નિર્ણયો લીધા છે, જેમાં છેલ્લા ચાર વર્ષમાં ગુજરાતની સાબરમતી અને મિંઢોળા નદીનાં પ્રદૂષણને અટકાવવા રૂ. 200 કરોડ ફાળવવામાં આવ્યા છે. જો આંકડાની વાત કરીએ તો યુપીમાં ગંગા નદીને રૂ.917.24 કરોડ, પશ્ચિમ બંગાળને 411.26 કરોડ અને બિહારને 216.46 કરોડનું ફંડ કેન્દ્ર સરકાર દ્વારા આપવામાં આવ્યુ છે. દેશની મોટાભાગની નદીઓમાં પ્રદૂષણ વધવાનું એકમાત્ર કારણ મોટા ઉદ્યોગો કે જે પોતાનો જમા કચરો નદીઓમાં નાખી નદીને વધુ પ્રદૂષિત બનાવે છે, તેવો જ હાલ ગુજરાતની સાબરમતી નદીનો છે. આ પ્રકારનાં ઉદ્યોગો પર તંત્ર આંખ આડા કાન કરી રહ્યુ છે.